Compania CFR SA anunță că traficul a fost reluat la ora 9.55 pe firul II între stațiile Basarabi și Dorobanțu.
În jurul orei 8.36, mecanicul trenului IR 1582 a anunțat că a accidentat o persoană surprinsă pe linia de cale ferată între stațiile Basarabi și Dorobanțu, pe firul II. Trenul IR 1582, care circulă în relația Constanța - București Nord, a staționat 82 de minute în zona accidentului până la finalizarea cercetărilor desfășurate de către organele abilitate.
De asemenea, în intervalul orar necesar desfășurării cercetărilor la locul accidentului toate celelalte trenuri au circulat pe magistrala feroviară București - Constanța doar pe firul I între stațiile Basarabi și Dorobanțu.
(sursa: Mediafax)